Oryctini

26 slekter, se systematisk inndeling

Oryctini er en gruppe (stamme) av biller som hører til familien skarabider (Scarabaeidae). I Norge forekommer det bare én art i denne gruppen, neshornbillen (Oryctes nasicornis).

 Utseende 

Store (gjerne 25-60 millimeter) biller, kroppen mer eller mindre sylindrisk. Det er stor forskjell på kjønnene. Hannen er vanligvis markert større enn hunnen, og har et langt horn på hodet, ofte også ett til tre fremoverrettede horn på pronotum, som er markert uthulet i den fremre delen. Antennene er korte og vifteformede. Beina er kraftige, leggene (tibiae) med skarpe tenner på utsiden.

 Levevis 
De fleste har larver som lever i død ved eller muld, og utviklingen tar gjerne flere år. Tross sine tunge kropper flyr disse billene godt. De eter gjerne råtnende frukt. Hannene bruker hornene sine til å sloss om hunnene, en hann prøver gjerne å få hornet under motstanderen og vippe ham over på ryggen.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien hornbiller, Dynastinae MacLeay, 1819
 Stammen Oryctini Mulsant, 1842 – 26 slekter og ca. 230 arter
 Slekten Anomacaulus Fairmaire, 1878 – én art
 Slekten Blabephorus Fairmaire, 1898 – én art
 Slekten Calypsoryctes Howden, 1970 – én art
 Slekten Ceratoryctoderus Arrow, 1908 – 3 arter
 Slekten Clyster Arrow, 1908 – 6 arter
 Slekten Coelosis Hope, 1837 – 7 arter
 Slekten Cyphonistes Burmeister, 1847 – 18 arter
 Slekten Dichodontus Burmeister, 1847 – 11 arter
 Slekten Dinoryctes Felsche, 1906 – én art
 Slekten Enema Hope, 1837 – 2 arter
 Slekten Gibboryctes Endrödi, 1974 – 4 arter
 Slekten Heterogomphus Burmeister, 1847 – 44 arter
 Slekten Hispanioryctes Howden, 1978 – én art
 Slekten Irazua Ratcliffe, 2003 – én art
 Slekten Hoploryctoderus Prell, 1933 – 2 arter
 Slekten Licnostrategus Prell, 1933 – én art
 Slekten Megaceras Hope, 1837 – 19 arter
 Slekten Megaceropsis Dechambre, 1976 – 2 arter
 Slekten Oryctes Illiger, 1798 – 42 arter, 2 i Europa:
 Neshornbille, Oryctes nasicornis (Linnaeus, 1758)
 Oryctes prolixus Wollaston, 1864 – Kanariøyene
 Slekten Podischnus Burmeister, 1847 – 3 arter
 Slekten Scapanes Burmeister, 1847 – 2 arter
 Slekten Strategus Hope, 1837 – 33 arter
 Slekten Tehuacania Endrödi, 1975 – én art
 Slekten Trichogomphus Burmeister, 1847 – 14 arter
 Slekten Xenodorus Bréme, 1844 – 2 arter
 Slekten Xyloryctes Hope, 1837 – 11 arter

 Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om skarabider s. 270-279.
 Dynastidae du monde- sjekkliste over artene 
 Fauna Europaea Web Service Version 2.4 (2011) Utbredelsesdatabase over europeiske dyr 

 Eksterne lenker 

 Bildegalleri over Dynastinae

Kategori:Hornbiller
Kategori:Dyr formelt beskrevet i 1842
Kategori:Dyr formelt beskrevet av Martial Étienne Mulsant